CELEX: 32014R0458
Language: hr
Date: 2014-04-29 00:00:00
Title: Provedbena uredba Komisije (EU) br. 458/2014 оd 29. travnja 2014. o razvrstavanju određene robe u kombiniranu nomenklaturu

6.5.2014   
            
            
               HR
            
            
               Službeni list Europske unije
            
            
               L 133/39
            
         PROVEDBENA UREDBA KOMISIJE (EU) br. 458/2014
   оd 29. travnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a u cilju primjene tarifa i drugih mjera u vezi s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice iz Priloga trebalo bi razvrstati u odgovarajuće oznake KN iz stupca 2., a na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Odbor za Carinski zakonik nije donio mišljenje o točki 1. iz Priloga ovoj Uredbi u roku koji je odredio njegov predsjedatelj, a mjere predviđene točkom 2. Priloga ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. travnja 2014.
      
         
            Za Komisiju,
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Digitalni aparat dizajniran poput tradicionalne videokamere (kamkordera) za snimanje i spremanje fotografija i videa na unutarnju memoriju ili memorijsku karticu.
                              Aparat je opremljen CCD senzorom razlučivosti 0,8 megapiksela i preklopnim tražilom sa zaslonom od tekućih kristala (LCD) dijagonale oko 7 cm (2,7 inča) koji se može upotrebljavati tijekom snimanja slika ili kao zaslon za prikaz snimljenih slika.
                              Aparat je opremljen sljedećim sučeljima:
                              
                                          —
                                       
                                       
                                          utor za memorijske kartice,
                                       
                                    
                                          —
                                       
                                       
                                          kompozitni video izlaz,
                                       
                                    
                                          —
                                       
                                       
                                          izlaz za zvuk,
                                       
                                    
                                          —
                                       
                                       
                                          USB.
                                       
                                    Najveća razlučivost fotografija iznosi 1 600 × 1 200 piksela (1,92 megapiksela).
                              Aparat može spremati video brzinom od 50 slika u sekundi najveće razlučivosti 720 × 576 piksela.
                              Aparat je opremljen funkcijom optičkog zumiranja tijekom snimanja videa.
                              Nakon prikazivanja datoteke se iz stroja za automatsku obradu podataka ne mogu prenijeti na aparat s pomoću USB sučelja.
                           
                        
               
                  8525 80 91
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 3. uz odsjek XVI. i nazivima oznaka KN 8525, 8525 80 i 8525 80 91.
                  Uzimajući u obzir objektivne karakteristike proizvoda, poput njegove konstrukcije i dizajna, prisutnost CCD senzora niske razlučivosti od 0,8 megapiksela, sposobnosti snimanja videa kvalitetom standardnog DVD videodiska (razlučivost 720 × 576 piksela pri 50 slika u sekundi) te snimanja fotografija niske kvalitete (najveće razlučivosti 1,92 megapiksela), glavna je funkcija aparata snimanje i spremanje videa u smislu napomene 3. uz odsjek XVI. (vidjeti i odluku Suda Europske unije od 9. prosinca 2010. u predmetu C-193/10, KMB Europe protiv Hauptzollamt Duisburg (ECR 2010, str. I-12903, točke 23. do 25.).
                  Činjenica da kamera sprema video razlučivošću nižom od 800 × 600 piksela ne mijenja glavnu funkciju aparata. Prema tome, isključeno je razvrstavanje proizvoda u tarifni podbroj 8525 80 30 kao digitalna kamera.
                  Aparat može spremati samo zvuk i slike snimljene televizijskom kamerom, a mogućnost prijenosa datoteka na kameru ne može se nakon prikazivanja aktivirati jednostavnom preinakom aparata od strane korisnika koji nema posebne vještine.
                  Proizvod se stoga razvrstava u oznaku KN 8525 80 91 kao videokamera (kamkorder) s mogućnošću spremanja samo zvuka i slike snimljene televizijskom kamerom.
               
            
                  
                              2.
                           
                           
                              Digitalni aparat dizajniran poput tradicionalne videokamere (kamkordera) za snimanje i spremanje fotografija i videa na unutarnju memoriju ili memorijsku karticu.
                              Aparat je opremljen CCD senzorom razlučivosti 0,8 megapiksela i preklopnim tražilom sa zaslonom od tekućih kristala (LCD) dijagonale oko 7 cm (2,7 inča) koji se može upotrebljavati tijekom snimanja slika ili kao zaslon za prikaz snimljenih slika.
                              Aparat je opremljen sljedećim sučeljima:
                              
                                          —
                                       
                                       
                                          utor za memorijske kartice,
                                       
                                    
                                          —
                                       
                                       
                                          kompozitni video izlaz,
                                       
                                    
                                          —
                                       
                                       
                                          izlaz za zvuk,
                                       
                                    
                                          —
                                       
                                       
                                          USB.
                                       
                                    Najveća razlučivost fotografija iznosi 1 600 × 1 200 piksela (1,92 megapiksela).
                              Aparat može spremati video brzinom od 50 slika u sekundi najveće razlučivosti 720 × 576 piksela.
                              Aparat je opremljen funkcijom optičkog zumiranja tijekom snimanja videa.
                              Nakon prikazivanja datoteke se iz stroja za automatsku obradu podataka mogu prenijeti na aparat s pomoću USB sučelja.
                           
                        
               
                  8525 80 99
               
               
                  Razvrstavanje se utvrđuje u skladu s općim pravilima 1. i 6. za tumačenje kombinirane nomenklature, napomenom 3. uz odsjek XVI. i nazivima oznaka KN 8525, 8525 80 i 8525 80 99.
                  Uzimajući u obzir objektivne karakteristike proizvoda, poput njegove konstrukcije i dizajna, prisutnost CCD senzora niske razlučivosti od 0,8 megapiksela, sposobnosti snimanja videa kvalitetom standardnog DVD videodiska (razlučivost 720 × 576 piksela pri 50 slika u sekundi) te snimanja fotografija niske kvalitete (najveće razlučivosti 1,92 megapiksela), glavna je funkcija aparata snimanje i spremanje videa u smislu napomene 3. uz odjeljak XVI. (vidjeti i odluku Suda Europske unije od 9. prosinca 2010. u predmetu C-193/10, KMB Europe protiv Hauptzollamt Duisburg (ECR 2010, str. I-12903, točke 23. do 25.).
                  Činjenica da kamera sprema video razlučivošću nižom od 800 × 600 piksela ne mijenja glavnu funkciju aparata. Prema tome, isključeno je razvrstavanje proizvoda u tarifni podbroj 8525 80 30 kao digitalna kamera.
                  Budući da se aparatom mogu snimati videodatoteke iz drugih izvora osim iz integrirane televizijske kamere, isključeno je razvrstavanje u tarifni podbroj 8525 80 91 kao videokamera (kamkorder) s mogućnošću spremanja samo zvuka i slike snimljene televizijskom kamerom.
                  Aparat se stoga razvrstava u oznaku KN 8525 80 99 kao ostale videokamere (kamkorderi).